 **Obec Kotmanová, Kotmanová č. 122, 985 53 Mýtna**

**Zápisnica z riadneho OZ konaného dňa 12.08.2018 o 19,30 hod. v Kultúrnom dome v Kotmanovej**

**Prítomní :**

**starostka obce :** Bc. Mária Oravcová

**poslanci :** Jozef Buček

 Peter Tušim

 Alena Chlebničanová

 Ing. Edita Pekárová

 Pavol Oravec - neprítomný

**hl. kontrolórka** : Ing. Gabriela Fabiánová

**Program obecného zastupiteľstva:**

1. Otvorenie zasadnutia
2. Určenie zapisovateľa a overovateľov zápisnice.
3. Určenie rozsahu výkonu funkcie starostu obce Kotmanová na funkčné obdobie

 2018-2022 pre voľby do orgánov samosprávy obcí dňa 10.novembra 2018

1. Určenie počtu poslancov a počtu volebných obvodov v obci Kotmanová na volebné obdobie 2018-2022 pre voľby do orgánov samosprávy obcí dňa 10.novembra 2018
2. Čerpanie rezervného fondu
3. Rôzne
4. Uznesenie
5. Záver

***1/ bod: Otvorenie zasadnutia***

 Rokovanie OZ začalo o 19,30 hod. Starostka obce privítala prítomných poslancov OZ a skonštatovala, že sú prítomní štyria poslanci a zasadnutie je uznášania schopné. Otvorila riadne zasadnutie obecného zastupiteľstva v Kotmanovej , ktoré sa konalo v súlade s ustanovením § 13 ods. 4 písmeno. a/ zákona NRSR č. 369/1990 Zb. o obecnom zriadení v znení neskorších predpisov a noviel, ktoré bolo zvolané písomnou pozvánkou aj s programom zasadnutia. Pozvánka na OZ bola zverejnená na obecnej tabuli . Podľa prezenčnej listiny starostka konštatovala, že boli prítomní štyria poslanci OZ a tak OZ bolo uznášania schopné. Starostka dala hlasovať za program zasadnutia.

**Uznesenie č.22/2018 z 12.08.2018**

Obecné zastupiteľstvo v Kotmanovej

a/ ***s ch v a ľ u j e***: Program rokovania bez zmien podľa priloženej pozvánky.

Hlasovanie:

Za : 4 (Jozef Buček, Peter Tušim, Alena Chlebničanová, Ing. Edita Pekárová)

Proti: 0 Zdržal sa: 0

Uznesenie bolo schválené.

Starostka sa náväzne opýtala poslancov, či má niekto návrhy na doplnenie programu.

Poslanci nepredložili návrhy na doplnenie programu tak sa pokračovalo v rokovaní podľa

schváleného programu.

**Program obecného zastupiteľstva:**

1. Otvorenie zasadnutia
2. Určenie zapisovateľa a overovateľov zápisnice.
3. Určenie rozsahu výkonu funkcie starostu obce Kotmanová na funkčné obdobie

 2018-2022 pre voľby do orgánov samosprávy obcí dňa 10.novembra 2018

1. Určenie počtu poslancov a počtu volebných obvodov v obci Kotmanová na volebné obdobie 2018-2022 pre voľby do orgánov samosprávy obcí dňa 10.novembra 2018
2. Čerpanie rezervného fondu
3. Rôzne
4. Uznesenie
5. Záver

***2/ bod: Určenie zapisovateľa a overovateľov zápisnice***

 Za zapisovateľa zápisnice určila starostka poslankyňu Ing. Editu Pekárovú, za overovateľov poslancov Petra Tušima a Jozefa Bučeka.

Voľba návrhovej komisie – všetci prítomní poslanci.

**Uznesenie č. 23/2018 z 12.08.2018**

Obecné zastupiteľstvo v Kotmanovej

a/ ***b e r i e n a v e d o m i e***: informáciu starostky, že za zapisovateľku určila Ing. Editu Pekárovú a za overovateľov zápisnice poslancov Petra Tušima a Jozefa Bučeka

b/ ***s ch v a ľ u j e :*** návrhovú komisiu v zložení Jozef Buček, Peter Tušim, Alena Chlebničanová, Ing. Edita Pekárová

Hlasovanie:

Za : 4 (Jozef Buček, Peter Tušim, Alena Chlebničanová, Ing. Edita Pekárová)

Proti: 0 Zdržal sa: 0

Uznesenie bolo schválené.

 ***3/ bod: Určenie rozsahu výkonu funkcie starostu obce Kotmanová na funkčné***

***obdobie 2018-2022 pre voľby do orgánov samosprávy obcí dňa 10.novembra 2018***

**Uznesenie č. 24/2018 z 12.08.2018**

Obecné zastupiteľstvo v Kotmanovej

***s c h v a ľ u j e :***

v zmysle ust. §11 odst. 4 písm. i) zákona č.369/1990 Zb. o obecnom zriadení v z.n.p. rozsah výkonu funkcie starostu obce Kotmanová na **plný** úväzok počas funkčného obdobia 2018-2022

Hlasovanie:

Za : 4 (Jozef Buček, Peter Tušim, Alena Chlebničanová, Ing. Edita Pekárová)

Proti: 0 Zdržal sa: 0

Uznesenie bolo schválené.

 ***4/ bod :*** ***Určenie počtu poslancov a počtu volebných obvodov v obci***

 ***Kotmanová na volebné obdobie 2018-2022 pre voľby do orgánov***

 ***samosprávy obcí dňa 10.novembra 2018***

 Predseda Národnej rady Slovenskej republiky vyhlásil v zmysle zákona č.180/2014 Z. z.

o podmienkach výkonu volebného práva a o zmene a doplnení niektorých zákonov v znení neskorších predpisov voľby do orgánov samosprávy obcí a určil

1. deň ich konania na sobotu 10. novembra 2018,

2. lehotu na určenie volebných obvodov pre voľby poslancov obecných zastupiteľstiev, počtu

 poslancov obecných zastupiteľstiev v nich do17. augusta 2018,

3. lehotu na utvorenie volebných okrskov a určenie volebných miestností do11. septembra

 2018.

**Uznesenie č. 25/2018 z 12.08.2018**

Obecné zastupiteľstvo v Kotmanovej

a/  ***s ch v a ľ u j e :* jeden** volebný obvod utvorený pre celú obec Kotmanová

b/ ***u r č u j e :*** v súlade s § 11 ods. 3 zákona Slovenskej národnej rady č. 369/1990 Zb. o obecnom zriadení v znení neskorších predpisov na celé nasledujúce volebné obdobie:

2018 - 2022 počet poslancov Obecného zastupiteľstva obce Kotmanová : **5**

.

Hlasovanie:

Za : 4 (Jozef Buček, Peter Tušim, Alena Chlebničanová, Ing. Edita Pekárová)

Proti: 0 Zdržal sa: 0

Uznesenie bolo schválené.

***5/ bod :*** ***Čerpanie rezervného fondu***

 Starostka obce predložila návrh uznesenia na čerpanie prostriedkov z rezervného fondu vo výške 20 000,-- € na financovanie projektu : Rekonštrukcia obecného chodníka a následnú úpravu rozpočtu v uvedenej výške. Na spomínaný projekt obec získala aj dotáciu zo štátneho rozpočtu z výjazdového rokovania vlády vo výške 10 000,--€

**Uznesenie č. 26/2018 z 12.08.2018**

Obecné zastupiteľstvo v Kotmanovej

**a/**  ***s ch v a ľ u j e :*** použitie prostriedkov z rezervného fondu vo výške 20 000,-- €

 na financovanie projektu : Rekonštrukcia miestneho chodníka

b / **s c h v a ĺ u j e** : Rozpočtové opatrenie č. 3

\* zvýšenie rozpočtu v príjmovej časti – finančná operácia z RF vo výške 20 000,-- €

\* zvýšenie rozpočtu vo výdavkovej časti – kapitálové výdavky vo výške 20 000,-- €

\* rozpočet po zmenách zostáva vyrovnaný

Hlasovanie:

Za : 4 (Jozef Buček, Peter Tušim, Alena Chlebničanová, Ing. Edita Pekárová)

Proti: 0 Zdržal sa: 0

Uznesenie bolo schválené.

***6/ bod :Rôzne***

V uvedenom bode informovala starostka obce v skratke o činnosti obecného úradu a vyhodnotila kladne akciu : Dni obce Kotmanová.

***7/ bod : Uznesenie***

Jednotlivé uznesenia prečítala zapisovateľka Ing. Edita Pekárová

***8/ bod : Záver***

Na záver starostka prítomným poslancom OZ poďakovala za účasť a OZ ukončila.

Zapisovateľka zápisnice : Ing. Edita Pekárová ........................................

Overovatelia: Peter Tušim ........................................

 Jozef Buček .......................................

 Bc. Mária Oravcová- starostka obce